open-index/open-wikipedia-markdown huggingface dataset:
Masedonië (Griekeland)

:*Vir ander gebruike van die naam "Masedonië" sien die Masedonië-dubbelsinnigheidsblad*.
duimnael|links|Ligging van Masedonië in Griekeland
duimnael|Vlag van Masedonië
duimnael|Seël van Masedonië

**Masedonië** (Grieks: Μακεδονία, *Makedonía* [makeðoˈnia]) is ’n geografiese en historiese streek van Griekeland in Suidoos-Europa. Dit is die grootste en digs bevolkte deel van die land. Dié gebied en Thracië word soms saam "Noord-Griekeland" genoem.

Hierdie noordelike Griekse streek omsluit die grootste deel van die antieke Koninkryk van Masedonië, die koninkryk wat deur die Argeïese Dinastie regeer is, waarvan die belangrikste lede Alexander die Grote en sy pa, Philippos II, was. Onder die Ottomaanse Turke het die naam in onbruik geraak.

Selfs voor die stigting van die moderne Griekse staat in 1830 is dit geïdentifiseer as ’n Griekse provinsie, hoewel Masedonië geen geografiese grense het nie. Teen die middel van die 19de eeu is die naam weer informeel gebruik as ’n geografiese eerder as ’n politieke streek.

Teen die einde van die Ottomaanse tydperk is die grootste deel van die streek bekend as Roemelië deur die Verdrag van Boekarest (1913) verdeel ná die Ottomane se nederlaag in die Balkan-oorloë van 1912-1913. Griekeland, Serwië, Bulgarye en Albanië het elk ’n deel van die streek gekry – Griekeland die grootste.

## Bronne 
* 20px|links Hierdie artikel is vertaal vanuit die Engelse Wikipedia

## Eksterne skakels 
* Macedonian Press Agency 
* Museums
* Nikolaos Martis – dokumente en bronne
* ’n Aanlyn-oorsig
* ’n Historiese profiel van Noord-Griekeland
Oyster Bay

**Oyster Bay** is 'n woonbuurt in suidelike Sydney, in die deelstaat Nieu-Suid-Wallis, Australië. Oyster Bay is sowat 26 kilometer ten suide van Sydney se sentrale sakekern in die plaaslike regeringsgebied van Sutherland Shire geleë.

## Ligging 
[duimnael|links|Huise langs die oewer van die [Georges-rivier in Oyster Bay]]
Oyster Bay is 'n natuurlike baai aan die suidekant van die Georges-rivier. Die woorbuurt ontleen sy naam van die waterweg.

Green Point en Caravan Head is noemenswaardige plekke in Oyster Bay. Green Point is die tuiste van die Green Point Sterrewag, die tuiste van die Sutherland Shire sterrekundige vereniging. Coronation Bay is ook op die Georges-rivier tussen Green Point en Caravan Head geleë. By Coronation Bay is 'n groot wortelboommoeras gebied wat 'n diverse en dinamiese ekostelsel vorm wat 'n groot verskeidenheid voëlspesies ondersteun. Carina Bay is aan die westelike grens van die woonbuurt geleë.

## Geskiedenis 
Oyster Bay ontleen sy naam van die oesters wat in die baai gevind is. Die naam het reeds op kaarte verskyn wat deur 'n landmeter genaamd Wells in 1840 opgestel is. Die woonbuurt se naam is amptelik in 1933 erken.

## Sakegebied 
'n Klein winkelsentrum is geleë op die kruising van Como Road en Oyster Bay Road. Dit sluit in 'n poskantoor, 'n apteek, 'n drankwinkel, 'n supermark, haarkappers, 'n nuusagentskap en 'n bakkery in.

## Kerke 
Kerke in Oyster Bay sluit in die St Joseph Katolieke Kerk op die grens met Como, die Oyster Bay Baptiste Kerk te Green Point en Kingsway Community Church. Daar is ook 'n gemeenskapsaal in die woonbuurt.

## Skole 
Oyster Bay het 'n laerskool met dieselfde naam asook twee kleuterskole.

## Bevolking 
Volgens die 2006 sensus was daar 4907 mense wat in Oyster Bay woonagtig was. 15% van die mense is oorsee gebore met die grootste groepe vanaf die Verenigde Koninkryk 5,1%, Nieu-Seeland 1,2% en Suid-Afrika 0,6%. Engels is as die enigste taal aangegee in 90,7% van die huishoudings met die mees algemeenste ander tale Grieks 1,8%, Italiaans 0,9 % en Kantonees 0,7%. Die algemeenste kerkverbande was Rooms-Katoliek 31,7%, Anglikaans 26,6% en Uniting Church 5,4%.

## Verwysings 
## Eksterne skakels 
*  Oyster Bay vervoergids
NG gemeente Mutare

duimnael|links|220px|Mutare se NG kerk, 2014.
[duimnael|270px|regs |'n Skerts van die kerkgebou, ontwerp deur [Wynand Louw.]]
duimnael|regs|190px|Ds. Wynand Malan, van 1916 tot 1923 Umtali se eerste NG predikant.
duimnael|regs|170px|Ds. D.C.H. Human was leraar hier van 1941 tot 1945.
duimnael|regs|170px|Ds. A.J. (Apie) Beukes, leraar van 1953 tot 1958.

Die **NG gemeente Mutare** (vroeër as Umtali bekend) is 'n gemeente van die Nederduitse Gereformeerde Kerk in Zimbabwe wat in 1917 op die dorp (sedert 1971 'n stad) met dieselfde naam gestig is. Dit was die 63ste gemeente van die Vrystaatse Kerk, het van 1957 onder die Streeksinode van Midde-Afrika onder die Transvaalse Kerk geval en van 1963 tot vroeg in die 21ste eeu onder die Sinode van Midde-Afrika, waarna die Sinode ontbind is en tans die Ring van Midde-Afrika in die Noordelike Sinode vorm.

In 1989 het die gemeente nog 104 belydende lidmate gehad, maar teen 2008 het dit afgeneem tot 41 en teen 2012 tot 33 belydende lidmate en vier dooplidmate. In 2015 was dit onderskeidelik 35 en ses. Die gemeente word deur ds. Mattheus Johannes Daniel Beukes in kombinasie met NG gemeente Chipinge bedien.

## Enkele leraars 
* Wynand Charl Malan, 1916 - 1923
* Jacob Philippus le Roux, 1921 (hulpprediker)
* Jacobus Johannes Schoeman, 1930 - 1940
* Dirk Cornelis Hendrik Human, 1941 - 1945
* Richard Louis Barry, 1944 - 1950
* Andries Bernardus Wessels, 1946 - 1953 (toe hy sy emeritaat aanvaar)
* Cornelius Uys Lourens Fick, 1952 - 1954
* Abraham Jacobus Beukes, 1953 - 1958 
* Johannes Jacobus Shaw, 1958 - 1962 en 1978 - 17 Januarie 1982
* Theodore Cuyler de Villiers, 1963 - 1968
* Hendrik Jacobus Brandt, 16 Maart 1969 - 1974
* Jan Lion Cachet Pienaar, 1975 - 1978
* Stephanus Francois Du Toit Richter, 1982 - 1986
* Henry William Murray, 1987 - 1994
* Johannes Frederik Scholly, 1994 - 1997

## Sien ook 
* Sinode van Midde-Afrika

## Bronne 
* Dreyer, eerw. A. 1932. *Jaarboek van die Nederduits-Gereformeerde Kerke in Suid-Afrika vir die jaar 1933*, Kaapstad: Jaarboek-Kommissie van die Raad van die Kerke.
* Gaum, dr. Frits (red.) 1989. *Jaarboek van die Nederduitse Gereformeerde Kerke 1990*, Pretoria: Tydskriftemaatskappy van die Nederduitse Gereformeerde Kerk.

## Eksterne skakel 
* Prent op Google Maps van die NG kerkgebou
NG gemeente Meru

duimnael|regs|180px|Dr. Hendrik Christoffel de Wet, leraar van 1918 tot 1921.
[duimnael|180px|links|Ds. Jacobus Delarey Conradie was leraar van Meru van 1927 tot 1929 en van 1929 tot 1936 van die [NG gemeente Philipstown.]]
duimnael|regs|180px|Ds. J.J. Booysen, leraar van 1938 tot 1939.
duimnael|180px|regs|Ds. P.A.M. Brink, leraar van 1955 tot 1960.

Die **NG gemeente Meru** was die enigste gemeente van die Nederduitse Gereformeerde Kerk in die destydse Tanganjika. Dit het 'n gebied so groot soos die Vrystaat beslaan.

Ná die Anglo-Boereoorlog het Afrikaners om verskeie redes na die destydse Duits-Oos-Afrika (Tanzanië) as 'n nuwe nedersettingsoord gegaan. Die eerste groep, bestaande uit 41 siele, is omstreeks Januarie 1904 daarheen. In 1905 volg 'n tweede trek en in dieselfde jaar is ds. A.P. Burger van Middelburg, Transvaal namens die Transvaalse Kerk daarheen om die eerste (en uiteindelik enigste) gemeente van die Kerk in Duits-Oos-Afrika te stig.

Die gemeente is vernoem na die berg Meru, wat ongeveer 60 km van Kilimandjaro geleë is en aan die voet waarvan plase aan Afrikanerboere toegesê is. 

Daar is geen vaste leraar beroep nie, maar die gemeente sou vir die grootste deel van sy bestaan deur die konsulent (gewoonlik die leraar van 'n aangrensende gemeente) of tydelike werkkragte bearbei word. Die eerste besoekende leraar wat die sakramente aan die lidmate in Duits-Oos-Afrika kom bedien het, was ds. J.M. Louw van Boksburg wat in 1908 na Oos-Afrika gekom het om die tweede gemeente, op die dorpie Nakuru, sowat 160 km noord van Nairobi, te stig. Op 'n vraag of die mense nie reeds ver genoeg getrek het nie, is die gemeente se naam Vergenoeg gegee. 

Maar die man wat die diepste spore in Oos-Afrika nagelaat het, was ds. M.P. Loubser. Hy was eers van 1909 tot 1914 tydelik in Vergenoeg werksaam en toe van 1925 - '35 die vaste leraar daar. 

Meru het eers in 1945 sy eerste voltydse leraar gekry, maar intussen het die volgende konsulente of tydelike werkkragte die lidmate bearbei: ds. C.F. Mynhardt (1916-'17), dr. H.C. de Wet (1918-'21), di. G.J. van Zyl (1921-'24), J.D. Conradie (1927-'29), A.M. Murray (1930), B.J.K. Anderssen (1932-'35), J.J. Booysen (1937-'39). 

Ds. Abraham Hugo Malan was die eerste voltydse leraar en staan in die gemeente van 1945 tot '48. Na sy vertrek bedien ds. J.H. Louw van Loubser die gemeente as konsulent en daarna ds. Chris Murray, wat na Loubser beroep is as medeleraar met opdrag om Meru as konsulentgemeente te bedien.   

## Enkele leraars 
* Dr. Hendrik Christoffel de Wet, 1918 - 1921
* Jacobus Delarey Conradie, 1927 - 1929
* Balthazar Johannes Kloppers Anderssen, 1932 - 1935 (hulpprediker)
* Jan Jonathan Booysen, 1938 - 1939
* Abraham Hugo Malan, 1945 - 1948 (eerste bevestigde leraar van die gemeente)
* Philippus Albertus Myburgh Brink, 1955 - 1960
* Daniël Joachem Jacobus Dannhauser, 1963 - 1964 (in samewerking met Loubser)

## Sien ook 
* Sinode van Midde-Afrika

## Bronne 
* Olivier, ds. P.L., *Ons gemeentelike feesalbum*. Kaapstad en Pretoria: N.G. Kerk-uitgewers, 1952.

## Eksterne skakels 
* Beeld berig oor Afrikaners in Oos-Afrika
Bimmen

**Bimmen** is 'n plat landboudorp in die weste van die Duitse deelstaat Noordryn-Wesfale, wat tot die munisipaliteit Kleef behoort. Bimmen lê langs die suidelike oewer van die Ryn en naby die Nederlandse dorp Millingen aan de Rijn. Die dorp het sowat 170 inwoners en beslaan 2,09&nbsp;km².

Bimmen is die eerste keer in 891/892 beskryf maar was reeds langer bewoon. Die katolieke St. Martinuskerk dateer terug tot die 12de eeu.

## Eksterne skakels 
*  Bimmen, Stadt Kleve
Kupido

:*Hierdie artikel handel oor die Romeinse god. Vir die gelyknamige Afrikaanse sanger, sien Kupido (sanger).*

duimnael|links|upright|Cupidon (Frans vir Kupido), deur Bouguereau, 1875.
**Kupido** (*cupido* in Latyn, wat "begeerte" beteken) is in die Romeinse mitologie die god van begeerte, erotiese liefde, aantreklikheid en toegeneentheid. Hy is die seun van die gode Mars en Venus. Hy word ook Amor ("Liefde") genoem in Latyn. Sy Griekse eweknie is Eros.

## Eksterne skakels
Johan Stemmet

**Johannes Carl (Johan) Stemmet** (gebore op 9 Februarie 1952) is 'n Suid-Afrikaanse TV-aanbieder, regisseur, sanger en liedjieskrywer.

SAFTA Best Game Show 2022 "Musiek Roulette"

AFRI-INDIE  2024 Eretoekenning. Lewenslange bydrae tot Afrikaanse musiek en televisie.

## Diskografie 
* Live at Devon Valley, 1971/2 EMI
* Ek Is Lief Vir Jou, 1980
* Kwarteltjie En Korhaan / Septemberland  7", 1981 RAP
* Bianca, 1982
* Die Klokkespel, saam met Laurika Rauch, Cora Marie en Kupido, 1983
* Op Versoek, 1984
* As Ek Maar Net Kon Sê, 1986/2002 EMI
* Ons Lied is 'n Duet, 1987
* 'n Deel Van My, 1988
* 'My Musiek', 1991
* Grootste Treffers, 1993
* Om Tyd Te Maak, 1995
* Stil Deur My Lewe, 1997
* Goue Gedagtes, 1999
* Inspirational Songs, 2006 KOSMOS
* Reisiger, 2007 KOSMOS

## Verwysings 
## Sien ook 
* Lys van Suid-Afrikaanse musikante

## Eksterne skakels 
* Noot vir Noot se webwerf
Karanos

**Karanos** (Grieks: Κάρανος; 808-778 v.C.) word beskou as die eerste koning van Masedonië. Hy het sy eerste koninkryk in Aigai gevestig.

Volgens legendes was Karanos die seun van Temenus. Laasgenoemde was saam met Kresfontes en Aristodemos die drie Doriese leiers wat die Miceense vasteland binnegeval het. Die drie krygshere het die land onder mekaar verdeel. Kresfontes het Messenië en Sparta gekry, Aristodemus Lakonië en Temenos Argos.

Ná die dood van Temenos het die prinse onder mekaar gestry oor wie hom moet opvolg. Een van hulle, Feidon, het sy broers verslaan en koning geword. Karanos het toe besluit om sy eie koninkryk te stig. Om seker te maak hy neem die regte besluit, het hy eers die orakel van Delphi besoek. Dié het gesê: "Jy moet jou koninkryk vind waar daar baie wild en tembare diere is."

Karanos het toe noord getrek en eindelik ’n groen vallei gekry wat aan die orakel se beskrywing voldoen het. Hy het daar ’n stad gebou wat hy Aigai genoem het. Dit is die teenswoordige Vergina, ’n belangrike argeologiese terrein waar al baie ontdekkings gedoen is.

Karanos is opgevolg deur sy seun Koenos.

## Verwysings 
* 20px|links Hierdie artikel is vertaal vanuit die Nederlandse Wikipedia
Koinos

**Koinos** (Grieks: Κοίνος) was die tweede koning van Masedonië. Hy het sy pa, Karanos, in 778 v.C. opgevolg. Dit is onduidelik hoe lank hy regeer het. Volgens die antieke koningslyste was hy twaalf jaar lank op die troon (777/776-765/764 v.C.), maar volgens Diodorus was hy 28 jaar aan die bewind. Dit is tydens sy bewind dat die eerste Olimpiese Spele van die antieke tyd gehou is.

Koinos is opgevolg deur Tirimmas.

## Verwysings 
* 20px|linksHierdie artikel is vertaal vanuit die Nederlandse Wikipedia
Tirimmas van Masedonië

**Tirimmas** was die derde koning van Masedonië. Hy het Koinos opgevolg, maar dis nie seker wanneer nie. Nie veel is bekend oor hierdie halfmitiese koning nie, behalwe dat sy bewind in 700 v.C. aan ’n einde gekom het, waarna Perdikkas I van Masedonië die Argeïese Dinastie gestig het.

## Verwysings 
* 20px|linksHierdie artikel is vertaal vanuit die Nederlandse Wikipedia
Perdikkas I van Masedonië

**Perdikkas I** was van 700 tot 678 v.C. koning van Masedonië en het die Argeïese Dinastie gestig. Sy pa was van Argos afkomstig en van dié stad is die naam Argeërs afgelei.

Perdikkas was die grondlegger van die Argeïese Dinastie en die Koninkryk van Masedonië toe hy die stad Edessa beleër het. Hy het die naam na Aigai verander en die tradisie begin om alle nakomelinge daar te begrawe. Hy het die herders oorreed om hul nomadiese bestaan prys te gee en te begin boer. Dit het bygedra tot die vorming en ontwikkeling van Masedonië.

Perdikkas is opgevolg deur sy seun Argaios I.

## Verwysings 
: *20px|links Hierdie artikel is vertaal vanuit die Nederlandse Wikipedia*
Philippos II van Masedonië

**Philippos II** (Grieks: Φίλιππος Β; 382–336 v.C.) was van 359 v.C. tot met sy moord in 336 v.C. koning van Masedonië. Hy was die pa van Alexander die Grote en Philippos III.

## Vroeë lewe 
Philippos is in Pella, Masedonië, gebore as die jongste seun van koning Amintas III en Euridike II. In sy jeug (omstreeks 368–365 v.C.) is hy gevange gehou in Thebe, Griekeland, wat toe die belangrikste Griekse stad was. In dié tyd het hy ’n militére en diplomatieke opvoeding ontvang en ’n leerling-minnaar van Pelopidas geword.

## Bewind 
In 364 v.C. het Philippos na Masedonië teruggekeer. Ná die dood van sy ouer broers, Alexander II en Perdikkas III, het hy in 359 v.C. koning geword. Hy was aanvanklik die regent van Amintas IV, die seun van Perdikkas III, maar hy het die troon in dieselfde jaar vir homself toegeëien.

Daarna het hy al die aanspraakmakers op die troon uitgeskakel, weer ’n sterk sentrale bestuur daargestel en ’n einde aan die ekonomiese agteruitgang gemaak.

Nadat hy van die bedreiging van Paionië en Thracië ontslae geraak het deur aan hulle heffings te betaal, het hy daarop gekonsentreer om sy binnelandse posisie en sy weermag te versterk. Hy het die Illiriëes verslaan en sy mag na die binneland uitgebrei tot so ver as die Ohrid-meer.

Nadat hy ’n Griekse geallieerde mag verslaan het, het Philippos die Griekse stede ingeneem en sy mag verder versterk. Masedonië het suksesvoller en magtiger geword as ooit tevore. Philippos het paaie laat bou, die handel bevorder en ’n klomp myne ontdek. So kon hy meer munte laat slaan en sy rykdom vergroot. Hy het ook misdaad bekamp en ’n goeie regstelsel ingestel.

In 337 v.C. het hy sy generaals Asië laat binneval, maar hulle is verslaan. Terwyl Philippos ’n nuwe aanslag beplan het, is hy egter vermoor, óf deur ’n jaloerse minnaar óf om politieke redes.

## Verwysings 
: *20px|linksHierdie artikel is vertaal vanuit die Engelse Wikipedia*
Termometer

duimnael|'n Kliniese kwiktermometer

'n **Termometer** is 'n toestel wat die temperatuur of temperatuurgradiënt meet deur van 'n verskeidenheid beginsels gebruik te maak.  'n Termometer het twee belangrike elemente: die temperatuursensor (bv. die bol van 'n kwiktermometer) waarin 'n fisiese verandering plaasvind wat verbind word met die temperatuur, plus 'n manier om die fisiese verandering in 'n waarde om te skakel (bv. die skaal op 'n kwiktermometer).  Termometers maak toenemend van elektroniese maniere gebruik om 'n digitale lesing of inset tot 'n rekenaar te lewer.
Besançon-katedraal

Die **Besançon-katedraal** of **Katedraal van St. Johannes** (Frans: *Cathédrale Saint-Jean de Besançon*) is 'n katedraal in Besançon, Frankryk. Die kerk met sy Romeinse, Gotiese en barok-styl is in die 9de eeu deur keiser Karel die Grote laat bou, en in die 12de en weer in die 18de eeu herbou.

## Eksterne skakels 
*  Amptelike webwerf
Argeïese Dinastie

Die **Argeïese Dinastie** of **Argeërs** (Grieks: οἱ Ἀργεάδαι, *hoi Argeádai*) was in die argaïese en die klassieke tydperk ’n geslag konings van die Koninkryk van Masedonië. Hulle het Masedonië, ’n koninkryk in die noorde van Griekeland, gestig en van die 7de eeu v.C. tot 306 v.C. regeer. Die lede van die dinastie was volgens legendes afstammelinge van die legendariese halfgod Herakles en afkomstig van die stad Argos (vandaar die naam Argeërs).

Die bekendste lede van die dinastie was Philippus II, wat daarin geslaag het om die Grieke te onderwerp, en sy seun Alexander die Grote, wat die Persiese Ryk verower het en so ’n wêreldryk tot stand gebring het.

Die laaste wettige manlike heerser op die Masedoniese troon was Alexander IV, die seun van Alexander die Grote. Hy is deur Kassander vermoor. ’n Ander aanspraakmaker op die troon, Herakles, die buite-egtelike seun van Alexander die Grote, is deur Poliperchon vermoor.

## Konings van die Argeërs 
* Karanos 808-778 v.C.
* Koinos
* Tirimmas
* Perdikkas I 700-678 v.C.
* Argaios I 678-640 v.C.
* Philippus I 640-602 v.C.
* Airopos I 602-576 v.C.
* Alketas I 576-547 v.C.
* Amintas I 547-498 v.C.
* Alexander I 498-454 v.C.
* Perdikkas II 454-413 v.C.
* Archelaos I 413-399 v.C.
* Krateros 399 v.C.(nie uit die Argeïese Dinastie)
* Orestes en Airopos II 399-396 v.C.
* Archelaos II 396-393 v.C.
* Amintss II 393 v.C.
* Pausanias 393 v.C.
* Amintas III 393 v.C.
* Argaios II 393-392 v.C.
* Amintas III (weer) 392-370 v.C.
* Alexander II 370-368 v.C.
* Ptolemaios I 368-365 v.C.
* Perdikkas III 365-359 v.C.
* Amintas IV 359-359 v.C.
* Philippus II 359-336 v.C.
* Alexander III die Grote 336-323 v.C.
** Antipater, regent 334-319 v.C.
* Philippus III Arridaios 323-317 v.C., titulêr
* Alexander IV 323-310 v.C., titulêr
** Perdikkas, regent 323-321 v.C.
** Antipater, regent 321-319 v.C.
** Poliperchon, regent 319-317 v.C.
** Kassander, regent 317-306 v.C.

## Bronne 
20px|linksHierdie artikel is vertaal vanuit die Nederlandstalige Wikipedia
Luang Prabang

**Luang Prabang** (Laoties: ເມືອງຫຼວງພະບາງ *Louangphrabang*; uitgespreek [luaŋ pʰabaːŋ]) is 'n stad in die noorde van Laos, sowat 425&nbsp;km noord van Vientiane, die land se hoofstad. Luang Prabang het tans 'n bevolking van 103&nbsp;000 mense.

Luang Prabang staan bekend as die ou koningsstad en was tot 1975 die residensie van die konings van die Koninkryk Laos. Die historiese stadskern van Luang Prabang is in 1995 deur UNESCO as 'n wêrelderfenisgebied gelys.

Luangprabang1.JPG|Die koningspaleis
Luang Prabang-Mekong-14-gje.jpg|Mekong
Luang Prabang-Opfergang der Moenche-04-gje.jpg|Monnike
Luang Prabang-Wat Aham-04-Sim-gje.jpg|Wat Aham
Luang Prabang-Wat Ho Pha Bang-06-gje.jpg|Wat Ho Pha Bang
Luang Prabang-Wat Mahathat-06-Trommelhaus-gje.jpg|Wat Mahathat
Luang Prabang-Wat Visounarath-22-innen-gje.jpg|Wat Visounarath
Luang Prabang-Markt-02-Fruechte-gje.jpg|Mark

## Verwysings 
## Eksterne skakels 
*   Amptelike UNESCO bladsy
Argaios I van Masedonië

**Argaios I** (Grieks: Αργαίος), uit die Argeïese Dinastie, was van 678 tot 640 v.C. koning van Masedonië. Hy was die seun van Perdikkas I en die pa van Philippus I. Die dragme het vermoedelik tydens sy bewind in omloop gekom.

## Verwysings 
* 20px|linksHierdie artikel is vertaal vanuit die Nederlandse Wikipedia
Philippos I van Masedonië

**Philippus I** of **Filippus I** (Grieks: Φίλιππος Α' ὁ Μακεδών), uit die Argeïese Dinastie, was van 640 tot 602 v.C. koning van Masedonië. Hy was die seun van Argaios I en die pa van Airopos I, wat hom ná sy dood opgevolg het.

As koning was Philippus wys en dapper. Hy het verskeie aanvalle van die Illiriërs afgeweer, maar is eindelik in ’n oorlog teen hulle dood.

## Verwysings 
* 20px|linksHierdie artikel is vertaal vanuit die Nederlandse Wikipedia
Airopos I van Masedonië

**Airopos I** (Grieks: Αεροπός Α'), uit die Argeïese Dinastie, was van 602 tot 576 v.C. koning van Masedonië. Volgens Herodotus was hy ’n seun van Philippus I en die pa van Alketas I, wat hom ná sy dood opgevolg het.

Airopus was nog ’n baba toe sy pa oorlede is. Die Illiriërs sou die geleentheid aangegryp het om met ’n groot leër teen Masedonië op te ruk. Toe hulle die oorhand kry, het die Masedoniërs dit aan die afwesigheid van hul koning gewyt en glo die wiegie met die klein Airopos na die slagveld geneem. Die Illiriërs het egter steeds veld gewen, en dit was net voordat die jong Masedoniese koning in hulle hande sou val dat die Masedoniërs hulle eindelik afgeweer en verdryf het.

## Bronne 
* Herodotus, *Geskiedenisse*, 8, 139.
* Hiëronimus, Kronieke, Folio 88 recto – Folio 91 recto.
* 20px|links Hierdie artikel is vertaal vanuit die Nederlandse Wikipedia
Alketas I van Masedonië

**Alketas I** (Grieks: Ἀλκέτας ὁ Μακεδὼν), uit die Argeïese Dinastie, was van 576 tot 547 v.C. koning van Masedonië. Hy was die seun van Airopos I en die pa van Amintas I, wat hom ná sy dood opgevolg het.

Dit lyk asof Alketas ’n kalm en standvastige heerser was wat anders as sy voorgangers, nie in onnodige oorloë betrokke geraak het om sy koninkryk uit te brei nie.

## Verwysings 
* Farr, Edward, *History of the Macedonians* (Robert Carter & Brothers, New York, 1850), p.&nbsp;38
* 20px|links Hierdie artikel is vertaal vanuit die Nederlandse Wikipedia
Alexander I van Masedonië

**Alexander I** (Grieks: Ἀλέξανδρος ὁ Μακεδών), uit die Argeïese Dinastie, was van 498 tot 454 v.C. koning van Masedonië. Hy was die seun en opvolger van Amintas I. Tydens sy bewind het Masedonië betrokke geraak by die Grieks-Persiese Oorloë. Alexander is deur Persië in ’n bondgenootskap ingedwing, maar hy het die Grieke van hulle aanvalsplanne in kennis gestel.

Alexander word beskou as die grondlegger van die Masedoniese ryk. Hy het sy leër gereorganiseer en die reg verkry om die Olimpiese Spele by te woon. Daardeur het hy intensief betrokke geraak by die Griekse kultuur wat hy so bewonder het.

In 454 v.C. is hy onverwags vermoor. Hy is opgevolg deur sy seun Perdikkas II.

## Verwysings 
* 20px|linksHierdie artikel is vertaal vanuit die Nederlandse Wikipedia
Kletsrym

[duimnael|regs|[Jack Parow tydens 'n optrede.]]

**Kletsrym** of **rap** is 'n musiekstyl wat "rym, ritmiese spraak en straattaal" insluit. Dit word uitgevoer of gesing, gewoonlik oor 'n agtergrondmaat of musikale begeleiding. Die komponente van rap sluit in "inhoud" (wat gesê word), "vloei" (ritme, rym), en "aflewering" (kadens, toon). Kletsrym verskil van gesproke-woord-poësie deurdat dit gewoonlik aftyds met musikale begeleiding uitgevoer word. Rap is 'n primêre bestanddeel van Hip-hop musiek wat algemeen met daardie genre geassosieer word; die oorsprong van rap het egter baie jare voor die hip-hop- kultuur gekom.

'n Persoon wat kletsrym beoefen, word 'n kletsrymer of rapper genoem. Die kletsrymer vertel 'n storie of dra 'n gedig op ritmiese wyse voor.

Van die bekendste kletsrymers in Suid-Afrika is Jack Parow, Early B, HemelBesem, Die Antwoord, Youngboi OG, Rotas The Rapper, Ziggy4x en Luda G.

duimnael|links|Die kletsrymer KRS-One.
Perdikkas II van Masedonië

**Perdikkas II** (Grieks: Περδίκκας Β), uit die Argeïese Dinastie, was van 454 tot 413 v.C. koning van Masedonië. Hy was een van ’n paar seuns en die uiteindelik opvolger van Alexander I.

Toe Alexander I vermoor is, het die Masedoniese volksraad besluit dat drie van sy seuns hom moet opvolg: Philippus, Alketas II en Perdikkas. Die drie broers het mekaar egter gou die stryd aangesê. Die volksraad het Perdikkas se broers toe van die troon gesit en hy het die troon alleen bestyg as Perdikkas II.

## Bewind 
Perdikkas het gebots met Athene, wat sy grondgebied probeer uitbrei het in Masedonië, wat toe kwaai deur interne konflik verswak was. Perdikkas het gereageer deur rebellie aan te vuur in ’n paar stede wat aan Athene belasting moes betaal, ander andere Potidaia. Dié stad het wel in opstand gekom, maar is deur Athene ingeneem. Dit het weer tot ’n voortslepende oorlog tussen Athene en Sparta gelei. Perdikkas het telkens van kant verander soos dit hom gepas het. Eindelik was hy van die Atheense bedreiging ontslae deurdat Athene en Sparta mekaar in die oorlog verswak het.

Op kulturele gebied het Perdikkas die werk van sy pa voortgesit. Hy het digters, filosowe, skrywers en kunstenaars na sy hof genooi en so gesorg vir ’n kulture bloeitydperk.

Hy het baie kinders gehad, onder andere ’n seun Archelaos by sy broer se slavin. Hy sou ná Perdikkas se dood die mag bekom ná talle intriges.

## Verwysings 
: *20px|linksHierdie artikel is vertaal vanuit die Nederlandse Wikipedia*
Alketas II van Masedonië

**Alketas II** (Grieks: Ἀλκέτας B), uit die Argeïese Dinastie, was van 454 tot 448 v.C. medekoning van Masedonië. Hy was een van ’n paar seuns van Alexander I.

Toe Alexander vermoor is, het die Masedoniese volksraad besluit dat drie van sy seuns hom moet opvolg: Philippus, Alketas en Perdikkas. Die drie broers het mekaar egter gou die stryd aangesê. Die volksraad het Philippus en Alketas toe van die troon gesit en Perdikkas het die troon alleen bestyg as Perdikkas II.

Perdikkas se seun, Archelaos, het Alketas en sy seun Alexander in 448 v.C. vermoor.

Alketas was bekend vir sy verslawing aan alkohol.

## Verwysings 
* 20px|linksHierdie artikel is vertaal vanuit die Nederlandse Wikipedia
Zygmunt Krasiński

**Graaf Napoleon Stanisław Adam Ludwig Zygmunt Krasiński** [ˈzɨɡmunt kraˈɕiɲskʲi], * 19 Februarie 1812 in Parys, Frankryk; † 23 Februarie 1859 in Parys), was 'n Poolse adellike en digter na wie saam met Adam Mickiewicz en Juliusz Słowacki as "Nasionale Barde" verwys word. Hierdie drietal Romantiese digters het tydens die periode van vreemde oorheersing beduidende invloed op die nasionale bewussyn van die Poolse volk uitgeoefen.

## Lewe en werk 
Krasiński was die seun van graaf Wincenty Krasiński, 'n generaal van Napoleon Bonaparte en lid van die adellike Krasiński-familie. Hy het regswetenskappe aan die universiteite van Warskou en Genève gestudeer. In die laasgenoemde stad het hy kennis gemaak met Adam Mickiewicz.

In sosio-politieke opsig was Krasiński konserwatiewer as die ander twee digters en het baie van sy werke anoniem gepubliseer. Hy het veral bekendheid verwerf met sy filosofies-messianistiese gedagtes. Sy drama *Nie-Boska komedia* ("Die On-Goddelike Komedie") uit die jaar 1835 behandel die tragedie van 'n ou-wêreldse adelsklas wat deur 'n nuwe, kommunistiese en demokratiese maatskaplike orde tot val gebring word. Dit is 'n digterlike profesie van klassestryd en Rusland se Oktober-rewolusie. 'n Ander drama, *Irydion* (1836), tematiseer die vryheidsstryd van 'n onderdrukte nasie teen sy oorheerser binne die konteks van Christelike etiek.

Krasiński se werke is sterk deur 19de eeuse gruwelromans, die Angel-Saksiese *Gothic novels*, en Dante Alighieri beïnvloed. Uit sy bekendste werke blyk dat die digter veral in die uiterstes van die menslike bestaan belang gestel het – soos byvoorbeeld haat, wanhoop of eensaamheid. Sy *Agaj-Han* (1834), wat in Pole by die bekendste 19de eeuse werke gereken word, is 'n verhalende roman wat op historiese gebeurtenisse baseer, maar verskil nogtans duidelik van tradisionele historiese romans soos dié van Walter Scott wat by Poolse lesers gewild geraak het. Dit is eerder 'n grieselike verhaal van dood, broedermoord en tragiese noodlot en kontrasteer sterk met sy latere werk *Psalmy przyszłości* ("Psalms van die toekoms") waarin Christelike waardes soos liefde en liefdadigheid sentraal staan.

Krasiński het op 26 Julie 1843 met die Poolse gravin Eliza Branicka (1820–1876) getrou.

## Eksterne skakels 
* *culture.pl: Biografie* 
* *Biografie in die "Catholic Encyclopedia"*

|-
|

|}
Amintas I van Masedonië

**Amintas I** (Grieks: Ἀμύντας A), uit die Argeïese Dinastie, was van 547 tot 498 v.C. die negende koning van Masedonië. Hy was ’n direkte afstammeling van Perdikkas I van Masedonië en die seun van Alketas I.

Amintas was die pa van die veel bekender Alexander I. Hy was die eerste Masedoniese koning wat betrekkinge met ander lande gehad het. Hy was ’n vreedsame heerser en sy bewind was vermoedelik ’n tydperk van groot groei.

## Verwysings 
* 20px|linksHierdie artikel is vertaal vanuit die Nederlandse Wikipedia
Souffleur

300px|duimnael|regs|'n Versteekte souffleurkassie op 'n verhoog.

'n **Souffleur** (Engels: *prompter*) is 'n persoon wat tydens die repetisie van 'n toneelstuk die teks volg en die akteurs, indien nodig, help as hulle vashaak. Die woord *souffleur* kom vanaf Frans en beteken letterlik *fluisteraar*.

Die souffleur sit gewoonlik in 'n spesiaal ontwerpe hokkie in die middel van die verhoog, met sy kop wat net bo die verhoog uitsteek, maar verskans sodat dit nie vir die gehoort sigbaar is nie. Soms kan die souffleur ook in die gehoor sit, of agter in die saal staan.

Moderne teaters gebruik gewoonlik 'n elektroniese souffleur, vanwaar die akteurs en kunstenaars hulle woorde kan aflees.

## Sien ook 
* Telesouffleer
Claire Johnston

**Claire Johnston** is 'n sangeres wat bekend is as die gesig en stem agter Mango Groove. 

## Lewensloop 
Sy is in die Verenigde Koninkryk gebore, maar is vir die grootste deel van haar lewe 'n Suid-Afrikaanse burger. Johnston het op 10-jarige ouderdom vir die eerste keer as akteur, danser en sanger by die Johannesburgse produksie van die musiekblyspele *Annie* opgetree. Sy sluit tydens haar senior jaar op hoërskool by *Mango Groove* aan. Ten spyte van haar besige konsert-skedule voltooi sy haar graad in Engels, Filosofie, en Politiek aan die Universiteit van die Witwatersrand. Sy het al 'n konsert vir Belinda Carlisle geopen en saam met Freddie Mercury opgetree.

Johnston sing gereeld "Nkosi Sikelel' iAfrika" by internasionale rugbywedstryde as die Springbokke speel en was ook by Suid-Afrika se bod vir die Olimpiese Somerspele 2012 betrokke. Sy is getroud met mede *Mango Groove*-musikant *John Leiden*.

Sy tree tans saam met Mango Groove of saam met haar orkes "Claire Unplugged" op.

## Albums 
Johnston het twee solo-albums uitgereik. Die eerste, *Fearless*, was gedeeltelik by Petrus Gabriel se *Real Wêreld Studios* in die jaar 2000 opgeneem. Sy beskryf haar tweede album, *Afrika Blue*, as "*a big band album including some old standards*".

## Verwysings 
## Sien ook 
* Lys van Suid-Afrikaanse musikante

## Eksterne skakels 
* Claire Johnston se biografie 
* Onderhoud met Claire Johnston 
* Mango Groove se amptelike webtuiste
* Snaparazzi-gallery
Pous Innocentius IX

**Innocentius IX** was die 230ste pous van die Rooms-Katolieke Kerk vir twee maande van 29 Oktober tot 30 Desember 1591.  Hy was die laaste in 'n reeks van drie pouse waarvan die pontifikate gesamentlik minder twee jaar geduur het.

## Biografie 
**Pous Innocentius IX** is gebore as **Giovanni Antonio Facchinetti** (of **Giovanni Antonio Nocetti**) op 20 Julie 1519 in Bologna, Italië, die seun van Antonio Facchinetti en Francesca Cini.  Hy was 'n regsgeleerde wat  promoveer aan die Universiteit van Bologna.  Op 11 Maart 1544 word hy tot priester gewy.  Hy word sekretaris van kardinaal Nicolò Ardinghelli en vervolgens van kardinaal Alessandro Farnese, broer van die hertog van Parma.  Farnese, wat biskop van Avignon was, het Giovanni aangestel as sy saakgelastigde en maak hom ook goewerneur van Parma van 1556 tot 1558.  Op 26 Januarie 1560 word Giovanni biskop van Nicastro in Calabrië en hy neem deel aan die konsilie van Trente.  Pous Pius V stuur hom as nuntius na Venesië om die alliansie met Spanje en Venesië teen die Turke te versterk.  Die alliansie sorg uiteindelik vir die oorwinning van Lepanto in 1571.  Op 12 November 1576 (of 1575) word hy Latyns patriarg van Jerusalem (titulêr).  Pous Gregorius XIII maak hom kardiaal op 12 Desember 1583.  Op 29 Oktober 1591 volg hy Pous Gregorius XIV op en word gekroon op 3 November 1591 deur kardinaal Andreas van Austria.  Hy regeer tot sy dood op 30 Desember 1591 en word opgevolg deur Pous Clemens VIII.  
Die naam ‘Innocentius’ beteken 'Onskuldige'.

## Pontifikaat 
Gedurende die pontifikaat van die sieklike Pous Gregorius XIV, het Giovanni reeds die Kerk bestuur.  Selfs voor Gregorius se dood het die Spaanse faksie en hulle opponente in die kollege van kardinale reeds begin wedywer oor die nuwe pous.  Filips II van Spanje se aanmatigende bemoeienis met die vorige konklaaf toe hy sy eie sewe kandidate voorgelê hey is nie vergeet nie.  Hierdie keer het die koning nie so sterk ingemeng nie, maar die Spaanse kardinale was nog steeds in die meerderheid.  In 'n kort konklaaf van twee dae kies hulle Giovanni, wat die naam **Pous Innocentius IX** kies.

Pous Innocentius gedurende sy kort bewind die Spaanse koning teen Henri IV, die koning van Frankryk in die Franse godsdiens oorlog.

Die pous voer algemene stemreg vir manne en vroue vanaf veertien jaar in.  Hy skryf ook teen Machiavelli in sy geskrif "Adversus Machiavellem".

### Die kollege van kardinale 
Pous Innocentius het twee nuwe kardinale aangestel in een konsistorie.

#### Die konsistorie van 18 Desember 1591 
* Filippo Sega, biskop van Piacenza.
* Giovanni Antonio Facchinetti de Nuce, junior, kleinneef van die pous.

## Bibliografie
* Duff, Eamon (2001). *Saints and Sinners: A History of the Popes*, Yale University Press. .
* Maxwell-Stuart, P. G. (2002). *Chronicle of the Popes: The Reign-by-Reign Record of the Papacy from St. Peter to the Present*, Thames & Hudson. .

## Verwysings 
## Eksterne skakels 
* 
* 
* 
* 
* 
* 
* 

## Nota 
Saamgestel en vertaal uit die Nederlandse, Engelse, Duitse en Franse wikipedia en aangevul uit ander bronne soos aangedui.

## Opvolging 
|}
Belinda Carlisle

**Belinda Jo Carlisle** (gebore 17 Augustus 1958) is 'n Amerikaanse sangeres, musikant, en skryfster. Sy word wêreldberoemd as die hoofsanger van die musiekgroep The Go-Go's – een van die suksesvolste damesgroepe ooit – en volg daarna 'n suksesvolle loopbaan as solokunstenaar.
Dan Carter

**Daniel William "Dan" Carter** (gebore op 5 Maart 1982) is 'n voormalige Nieu-Seelandse beroepsrugbyspeler. Gedurende die noordelike halfrond se winter van 2009 het hy vir die Perpignan-klub gespeel in die Franse Top 14-kompetisie. In die tweede helfte van 2009 het hy teruggekeer na Nieu-Seeland om provinsiale rugby vir Canterbury, en Superrugby vir die Crusaders te speel. Hy het tydens die Rugbywêreldbeker 2003, Rugbywêreldbeker 2007, Rugbywêreldbeker 2011 en Rugbywêreldbeker 2015 vir die All Blacks uitgedraf, van wie Nieu-Seeland die laaste twee gewen het. Op 20 Februarie 2021 het Dan Carter sy uittreding uit rugby aangekondig.

## Verwysings 
## Eksterne skakels 
*  Amptelike webwerf
*  Carter se statistiek op die All Blacks se webwerf
*  Profiel op ESPNscrum
*  Carter se statistiek op itsrugby.co.uk
Jamestown, Virginië

**Jamestown** is geleë op die Jamestown-eiland in die staat Virginië in die Verenigde State van Amerika. Die dorp is gestig op 14 Mei 1607. Dit word algemeen beskou as die eerste permanente Engelse nedersetting in die Verenigde State van Amerika. Dit is gestig deur die Londense Kompanjie (wat later die Virginië Kompanjie geword het).
Hiëna

Die **hiëna** is 'n familie van roofdiere (meer spesifiek, aasdiere) wat in Afrika en Asië voorkom. Hoewel hiënas baie soos groot honde lyk, vorm hulle 'n aparte biologiese familie wat waarskynlik meer aan ander *Feliformia*-families verwant is (soos die *Felidae, Viverridae, Nandiniidae, Eupleridae* en *Herpestidae*).

Vroeër het hiënas oor groot dele van Europa en Asië voorgekom, maar hulle habitat het ondertussen aansienlik gekrimp. Daar is tans slegs vier lewende spesies, die gevlekte hiëna, die gestreepte hiëna, die strandwolf en die aardwolf.

In Afrika word hiënas soms met towery geassosieer. Die Zoeloes onder Shaka het onder ander die vermeende magte van hiënas gevrees.

Vroulike hiënas het 'n groot klitoris wat soos 'n penis lyk. Daarom kan geen onderskeid op hierdie gebied tussen mannetjies en wyfies gemaak word nie. Vroulike hiënas het 'n groter liggaamsbou as manlike hiënas.

Hiënas loop baie soos bere omdat hulle voorpote langer as hulle agterpote is. Hulle kake is sterk genoeg om bene oop byt.

## Taksonomie 
* Familie **Hyaenidae**
** Subfamilie **Hyaeninae**
*** Gevlekte hiëna (*Crocuta crocuta*)
*** Gestreepte hiëna (*Hyaena hyaena*)
*** Strandwolf, (*Hyaena brunnea*, vroeër *Parahyaena brunnea*)
** Subfamilie **Protelinae**
*** Aardwolf (*Proteles cristatus*)

## Eksterne skakels 
* 
*
Jimmie Johnson

duimnael|regs|300px|Johnson in 2007.

**Kenneth Jimmie Johnson** (gebore 17 September 1975), met die bynaam "Superman" deur mede-bestuurder Mark Martin, is 'n Amerikaanse renjaer van El Cajon, Kalifornië.

## Eksterne skakels 
* Team Lowe's Racing: Jimmie Johnson se amptelike webtuiste
* NASCAR.com: Jimmie Johnson
* Jimmie Johnson op FoxSports
* The Jimmie Johnson Foundation
* Loopbaanstatistiek
Silesiese Duits

**Silesiese Duits** (Duits: *Schlesisch*, Silesiese Duits: *Schläsisch*, *Schläsch*, somtyds ook ''Schläs'sch'') is 'n groep dialekte van die  Oos-Middelduitse tak van die Germaanse taalfamilie. Silesiese Duits is 'n taal wat meestal deur mense in Silesië in Pole gepraat word, maar ook in Duitsland (Opperlausitz) en Tsjeggië.

## Verwysings 
## Eksterne skakels 
* Silesiese Test-Wikipedia
* Wie der Schlesier spricht 
* Schlesische Mundarten um Breslau
* Schlesische Mundarten um Liegnitz
* Ueber deutsche Dialectforschung: Die Laut-und Wortbildung und die Formen der Schlesischen Mundart
Pops Mohamed

**Pops Mohamed** (geboire **Ismail Mohamed-Jan**) was 'n Suid-Afrikaanse multi-instrumentale jazz-musikant en vervaardiger.

Mohamed is op 10 Desember 1949 in Benoni, Gauteng gebore. Sy loopbaan in musiek was die logiese uitloop na sy vroeë blootstelling aan musikante soos Abdullah Ibrahim en Kippie Moeketsi by *Dorkay House*. Hy begin sy eerste orkes, *The Valiants*, op 14-jarige ouderdom. Mohamed staan onder sy bewonderaars bekend as die *Minister of Music*http://www.culturebase.net/artist.php?369 en bespeel verskeie instrumente soos die kitaar, fluit, klawers, ensovoorts. Hy is ook bekend vir sy verskeidenheid van musiekstyle soos die kwêla, pop, en soulhttp://www.sheer.co.za/pops.html . Hy is ook die vervaardiger van ''Finding One's Self*, die oorlede Moses Taiwa Molelekwa se bekroonde album. Hy is op 4 Desember 2025 op die ouderdom van 76 oorlede.https://www.snl24.com/dailysun/celebs/urgent-legendary-musician-pops-mohamed-has-passed-away-20251205.

## Diskografie 
* *Kalamazoo* - 1991
* *Sophiatown Society* - 1992 (saam met Morris Goldberg)
* *Ancestral Healing* - 1995
* *How Far Have We Come* - 1996
* *Music With No Name* - 1996
* *Society Vibes* - 1997 (saam met McCoy Mrubatha)
* *Timeless* - 1997
* *Millennium Experience* - 2000 (saam met Zena Edwards)
* *Pops Mohamed Meets the London Sound Collective* - 2000
* *Africa Meltdown* - 2001
* *Yesterday, Today And Tomorrow* - 2002
* *Healing Sounds of Mother Africa'' (2007)

## Sien ook 
* Lys van Suid-Afrikaanse musikante
Nasie

'n **Nasie** is 'n groepering van mense wat 'n gemene geskiedenis, taal en etniese oorsprong deel en wat gewoonlik hulle eie regering het of daarna streef.

## Eksterne skakels 
*
Robert John Lange

**Robert John "Mutt" Lange** (gebore 11 November 1948) is 'n Britse albumvervaardiger en liedjieskrywer wat in Noord-Rhodesië gebore is en aanvanklik in Suid-Afrika albums vervaardig het. Hy staan bekend onder die bynaam "Mutt" Lange en word as een van die suksesvolste rock-vervaardigers in die geskiedenis beskou. Hy het al albums vir kunstenaars soos AC/DC, Nickelback, Def Leppard, Outlaws, Foreigner, The Cars, Bryan Adams, Billy Ocean, Savoy Brown en The Corrs vervaardig.

Van sy vorige projekte sluit in die skryf van liedjies en vervaardiging van albums vir die country-sangeres Shania Twain. Haar 1997-album, *Come on Over*, wat hy vervaardig het, is die besverkopende vrouealbum van alle tye.

## Verwysings 
## Sien ook 
* Lys van Suid-Afrikaanse musikante

## Eksterne skakels 
* Mutt Lange se Biografie
2004 Super 12-seisoen

Die **2004 Super 12-seisoen** het in Februarie 2004 afgeskop met voorseisoenwedstryde wat van middel Januarie gespeel is.  Dit het op 21 Mei ten einde geloop. Die skedule was oor 'n tydperk van 3½ maande met 69 wedstryde waarvan elke span een keer teen elk van die elf ander spanne gespeel het (in 'n rondomtalietoernooi) plus twee halfeindrondes en een eindronde. Elke span het een loslootjie oor die twaalf rondes gekry.

## Tabel 
### Tabel notas 
* Pos = Tabel Posisie
* S   = Speel
* W   = Wen (4 punte)
* G   = Gelykop (2 punte)
* V   = Verloor (0 punte)
* PV  = Punte vir (Totale punte aangeteken)
* PT  = Against (Totale punte afgestaan)
* +/- = Punteverskil (Die totaal van PV minus PT punte)
* BP  = Bonuspunt
** Spanne kan tot twee bonuspunte in 'n rondomtaliewedstryd verdien.  Een bonuspunt word toegeken vir 'n span wat vier of meer drieë gedruk het in een wedstryd, ongeag die uitslag van die wedstryd.  'n Bonuspunt sal ook toegeken word aan die verloorspan wanneer daardie span met 7 of minder punte verloor.  Slegs die verloorspan kan 'n maksimum van 2 bonuspunte verkry.
* Pte = Alle punte wat bymekaar gemaak is

## Wedstryddatums 
* ***Nota: Afskoptye is in die land waar die wedstryd gespeel is***

### Week 1 
### Week 2 
* **Geen dagligbesparing in Brisbane.**

### Week 3 
### Week 4 
* **Geen dagligbesparing in Brisbane.**

### Week 5 
### Week 6 
* **Sondag 28 Maart eindig dagligbesparing in Australië en Nieu-Seeland.**

### Week 7 
### Week 8 
* **Paasnaweek**

### Week 9 
### Week 10 
### Week 11 
### Week 12 
### Uitspeelwedstryde 
#### Halfeindronde 
#### Eindronde 
## Spelerstatistieke 
### Voorste driedrukkers 
### Voorste puntemakers 
## Sien ook 
* Super 14 konsessie-areas
* Lys van Superrugbyrekords
Arnoldus Mauritius Meiring

Ds. **Arnoldus Mauritius Meiring** (Lingen, Duitsland, omstreeks 1695 – Tulbagh, 23 April 1757) was predikant van die Verenigde Oos-Indiese Maatskappy en stamvader van die Meirings in Suid-Afrika.

Hy het op 28 Maart 1743 aan boord van die *Adrichem* in Tafelbaai geland. In dié tyd is ’n gemeente in die Land van Waveren op die plaas Roodezand gestig en Meiring was die eerste predikant. (Die kerkplaas en distrik het in 1804 die naam Tulbagh gekry.) Hy was in 1749 skriba van die "Gekombineerde Kerk-Vergadering", opvolger van die "Kaapsche Klassis". Hy is in die tuig oorlede, voor die preekstoel begrawe en opgevolg deur ds. Remmerus Harders.

## Sien ook 
* Ds. Arnold Meiring
* Ds. Pieter Gerhardus Jacobus Meiring
Villa Rosa

***Villa Rosa*** was 'n televisiesepie wat vanaf 4 Oktober 2004 tot 31 Maart 2016 op kykNET uitgesaai is. Dit het altesaam 2283 episodes gehad. Dit het gehandel oor die drama, intrige en soms komiese gebeure in die lewens van die mense van die Villa.

Villa Rosa self is 'n gastehuis in Bloemfontein, hoewel die reeks in Johannesburg verfilm is.

## Laaste rolverdeling (akteurs) 
* Cardo – Danny Ross
* Carina – Elsje Slabbert
* Celine – Merveline Ferris
* Eben – Jacques Pepler
* Fritz Retief – Lieb Bester
* Liam – André Lötter
* Lida – Riana Wilkens
* Marius Schoeman – Jaco Vermeulen
* Saskia – Marisa Drummond
* Stef Retief – Marcus Muller
* Vicky Louw – Yutamè Venter
* Wouter – Stefan Vermaak
en gasspelers.

## Gewese akteurs 
* Anthony – Roderick Jaftha
* Astrid – Therese Benade
* Charl Retief – Harald Richter
* Fran – Shaleen Surtie-Richards
* Isabel Martinelli – Chantell Stander
* Lerato – Mari Molefe van Heerden
* Nadine – Reine Malan
* Petrus Steyn – David Louw
* Sussie Koekemoer – Jana Nortier

## Produksiespan 
* Draaiboek – Maretta Bellingan, Christo Compion
* Regisseurs – Roelien Spruÿt, Jaco Spies
* Stelontwerp – Abram de Clercq
* Musiek – Paul Riekert
* Redigeerder – Rob Verster
* Hoof: Storiefontein – Wilmien Rossouw
* Lynvervaardiger – Marna Gey van Pittius
* Vervaardiger – Johan van de Vyver

## Eksterne skakels 
* Die Villa Rosa bewonderaarswerf 
* Villa Rosa se Facebook-blad
*
Dion van Dyk

Ds. **Alexander Stadion (Dion) van Dyk** is leraar in die Nederduitse Gereformeerde Kerk en was die laaste moderator van die Sinode van Midde-Afrika.

Van Dyk begin sy bediening in 1976 in die Sendinggemeente Stellenbosch, maar vertrek reeds in 1981 na Zimbabwe as leraar van die Gatooma, wat die jaar daarna Kadoma geword het. In 1982 word hy tegelykertyd ook leraar van Que Que, wat in 1976 van Gatooma afgestig het, maar toe nie meer sy eie leraar kon bekostig nie. In 1989 word die derde gemeente by sy arbeidsveld gevoeg, Chegutu. In 1992 verlaat hy dié drie gemeentes en neem die herderstaf op in drie ander: Chipinge, Mutare en Rusape. In 1997 verhuis hy na Chinhoyi, waarna hy van 2001 af ook Karoi/Mahangura bedien. Die twee gemeentes smelt later saam. 

Sy bediening in Zimbabwe kom in 2005 tot ’n einde toe hy na Pretoria verhuis om pastorale hulp van die NG gemeente Skuilkrans te word. Die volgende jaar word hy medeleraar daar. 

Van Dyk het diep spore in Zimbabwe getrap. Hy was van die laat jare 80 moderator en het in  verskeie kommissies gedien, onder meer voorsitter van die Kerkkantoorkommissie, lid van die beheerraad van Huis Vergesig, enigste tehuis vir bejaardes in Zimbabwe, afgevaardigde na die Raad van Gereformeerde Kerke in Midde-Afrika en die Zimbabwiese Raad van Kerke.
Thomas Duncan Moodie

Ds. **Thomas Duncan Moodie** (4 September 1908 in distrik Heidelberg, Transvaal – vroeg Januarie 1978 in Kemptonpark) was leraar in die Nederduitse Gereformeerde Kerk, onder meer op Melsetter, die dorp wat sy grootvader gestig het.

Moodie is in die distrik Heidelberg gebore en verlaat die skool ná st. 6 om op die Hoëveld te gaan boer. Toe hy hom later geroepe voel om predikant te word, begin hy met ’n korrespondensiekursus, maar weens die Groot Depressie moet hy sy heenkome in die goudmyne aan die Rand gaan soek. Eers in 1943 kan hy na die Universiteit van Pretoria gaan waar hy in 1947 die B.A.-graad verwerf. Sy teologiese opleiding kry hy aan die Kweekskool op Stellenbosch en word in 1951 op 43-jarige leeftyd gelegitimeer. Op 23 Februarie 1952 word hy in die Vrystaatse gemeente Petrus Steyn bevestig. In September 1958 word hy die eerste leraar van die NG gemeente Brenthurst, Brakpan, waar die gemeente onder sy leiding ’n kerk en pastorie oprig. 

In Junie 1964 gaan hy na Melsetter in die destydse Suid-Rhodesië, wat deur sy grootvader, Thomas Moodie, gestig het toe hy van 1891 – '92 leier was van die baanbreker-Moodietrek uit die Vrystaat na Gazaland. Op sy versoek noem die owerheid die plek Melsetter na die plek van herkoms van die Moodie-familie op die Orkney-eilande aan die kus van Skotland. Drie jaar later vertrek hy na sy laaste gemeente, Bloemhof-Oos, waar daar in sy dienstyd van presies tien jaar ook ’n kerkgebou verrys. 

Met sy rysige gestalte – sy grootvader is ook Groot Tom genoem – en sy grys hare was hy ’n gerespekteerde leraar. Hy was by uitnemendheid ’n herder en altyd haastig om soveel moontlik so gou moontlik te doen.

## Bron 
* Maree, W.L., *Jaarboek van die Nederduitse Gereformeerde Kerke 1979*. Braamfontein: Tydskriftemaatskappy van die Nederduitse Gereformeerder Kerk, 1978.
Neil Somers

**Neil Somers** is 'n Afrikaanse sanger.

Neil Somers is op Bethal gebore en matrikuleer aan die Hoërskool Hoogenhout. Somers is genomineer vir 'n Huisgenoot-Tempo toekenning vir *Beste Nuweling vir 2009*. Hy is ook genomineer vir *Beste Manlike Solo Kunstenaar 2009* tydens Rapport se Vonk-toekennings.

## Diskografie 
* *Anderkant Atlantis*, FANTASIA, Maart 2009
* *Sinnelose Lente*
* *Hierdie Hande*, 2015
* *Jy is Water*, 2021

## Sien ook 
* Lys van Suid-Afrikaanse musikante

## Verwysings 
## Eksterne skakels 
* Somers se Faceboek-blad